Nəşr edilib 17.01.2017 10:31 |\nNaxçıvan Muxtar Respublikası Daşınmaz Əmlak və Torpaq Məsələləri üzrə Dövlət Komitəsində keçirilən kollegiya iclasını komitənin sədri Müslüm Cabbarzadə açaraq məruzə ilə çıxış edib.\nBildirilib ki, son illərdə ölkəmizdə və onun ayrılmaz tərkib hissəsi olan muxtar respublikamızda mülkiyyət münasibətlərinin yeni iqtisadi prinsiplərə uyğun tənzimlənməsi məqsədilə qanunvericilik bazası təkmilləşdirilib, maddi-texniki baza gücləndirilib, daşınmaz əmlak üzərində hüquqların dövlət qeydiyyatı, daşınmaz əmlakın kadastrı, texniki inventarlaşdırılması və qiymətləndirilməsi sisteminin təkmilləşdirilməsi sahəsində müvafiq addımlar atılıb. Göstərilən dövlət qayğısının nəticəsi olaraq Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Komitəsinin inzibati binası əsaslı təmir və yenidənqurmadan sonra istifadəyə verilib. Maddi-texniki bazanın gücləndirilməsi məqsədilə 2 dəst server, 36 kompüter, 9 müxtəlifölçülü printer, 1 dəst GPS, 3 dəst taxeometr, 4 ədəd lazerli məsafəölçən və 3 yeni avtomobil alınıb.\nQeyd olunub ki, 2016-cı il ərzində muxtar respublikanın Babək, Şərur, Şahbuz, Kəngərli və Culfa rayonlarında yerli icra orqanlarının nümayəndələri, torpaq mülkiyyətçiləri, istifadəçiləri və icarəçiləri ilə görüşlər keçirilib, maarifləndirmə işləri aparılıb.\nNaxçıvan Muxtar Respublikası Ali Məclisində keçirilmiş müşavirələrdə verilmiş tapşırıqların icrası məqsədilə görülən işlər ötən il ərzində davam etdirilib. Komitə və onun yerli idarələri tərəfindən 114 əmlak real bazar dəyərinə uyğun olaraq qiymətləndirilib, həmin əmlaklara dair hesabat və rəylər hazırlanaraq aidiyyəti üzrə təqdim edilib. Sahibkarlara göstərilən bütün növ xidmətlərə görə müəyyən edilmiş rüsum və xidmət haqlarının yalnız banklar vasitəsilə ödənilməsi təmin edilib. İl ərzində sahibkarlara məxsus 353 əmlak üzrə məhdudiyyət və yüklülüyün qeydiyyatı aparılıb. Kənd təsərrüfatına yararlı torpaqların kateqoriyalar üzrə səmərəli istifadəsi istiqamətində tapşırıqların icrası ilə əlaqədar Sədərək, Şərur, Kəngərli, Culfa, Ordubad, Babək rayonlarının və Naxçıvan şəhərinin ərazisində olan eroziyaya uğramış, şoranlaşmış, şorakətləşmiş və digər səbəblərdən deqradasiyaya məruz qalmış torpaqlar müəyyən edilib, xəritələşdirilib, həmin ərazilərdə meliorasiya tədbirlərinin həyata keçirilməsi məqsədilə hazırlanmış materiallar aidiyyəti orqanlara göndərilib.\nVurğulanıb ki, ötən il ərzində vətəndaşların mülkiyyət hüquqlarının dövlət reyestrində qeydə alınması istiqamətində işlər davam etdirilib, 5845 daşınmaz əmlak obyekti qeydiyyata alınıb, 353 girov qeydi aparılıb, əmlakın yüklülüyünə dair 3655 arayış verilib. Hüquqların dövlət qeydiyyatına alınması üçün komitənin fəaliyyət istiqamətləri üzrə göstərdiyi elektron xidmətlərdən 357 müraciət daxil olub və icra edilib.\nÖtən il vətəndaşlara səyyari xidmətin göstərilməsinin davam etdirildiyini deyən komitə sədri bildirib ki, səyyari qaydada göstərilən xidmətlərin sayı artırılaraq 5-ə çatdırılıb. Hesabat ili ərzində muxtar respublika üzrə ilkin qeydiyyat, bölünmə və birləşmə nəticəsində yeni yaranmış 850 daşınmaz əmlak obyektinə ünvan verilib.\n“Ötən il su istifadəçilərinə mexaniki üsulla və öz axını ilə 232,4 mln. m3 həcmində suvarma suyu verilib və bunun müqabilində təkrar suvarma nəzərə alınmaqla, 193 min 317 hektar ərazi suvarılıb. Torpaq sahələrinin su təminatının yaxşılaşdırılması, yeni torpaq sahələrinin əkin dövriyyəsinə daxil edilməsi üçün 52,7 kilometr yeni suvarma boru xətti çəkilib, 26,8 kilometr suvarma boru xətti əsaslı təmir olunub. Şərur rayonunun Ələkli kəndində mənbəyini Arpaçay sol sahil kanalından götürən, uzunluğu 3000 metr olan yeni suvarma boru xəttinin tikintisi başa çatdırılıb, Xanlıqlar kəndində 150 hektar, Vərməziyarda 222 hektar, Ələklidə 217 hektar olmaqla, 589 hektar ərazinin suvarma suyu ilə təmin olunması yaxşılaşdırılıb. Babək rayonunun Kültəpə kəndinin torpaq sahələrinin suvarma suyu ilə təmin olunmasını yaxşılaşdırmaq üçün mənbəyini Vayxır sol sahil kanalından götürən, ümumi uzunluğu 3060 metr olan yeni suvarma boru xəttinin tikintisi nəticəsində 50 hektar ərazi əkin dövriyyəsinə daxil edilib, 565 hektar torpaq sahəsi suvarma suyu ilə tam təmin olunub. Sahələrə suvarma suyunun paylanması üçün 1272 metr uzunluğunda yeni beton kanal tikilib, 7922 metr məsafədə təsərrüfatlararası arx çəkilib, kanal üzərində 16 ədəd suburaxıcı qapı quraşdırılıb”. Bu sözləri Naxçıvan Muxtar Respublikası Dövlət Meliorasiya və Su Təsərrüfatı Komitəsində keçirilən kollegiya iclasında komitənin sədri Əsgər Əsgərov deyib.\nVurğulanıb ki, bu qəbildən olan tədbirlər bütün bölgələrdə həyata keçirilib. Muxtar respublikada içməli su sahəsində görülən işlərin nəticəsində 369 ailə fasiləsiz içməli su ilə təmin edilib, 20500 nəfər sakinə xidmət edən içməli su xətlərində təmir-bərpa işləri yerinə yetirilib.\nKomitə sədri qeyd edib ki, suvarma və içməli su təminatında qədim hidrotexniki qurğu olan kəhrizlərdən geniş istifadə edilir, onların təmir-bərpası daim diqqət mərkəzində saxlanılır. Bu gün şəhər və rayonlarda 332 kəhrizdən istifadə olunur. Kəhrizlər İdarəsi tərəfindən ötən il ərzində 15 kəhrizdə təmir-bərpa işləri başa çatdırılıb, 5 kəhrizdə bu işlər davam etdirilir. Ötən il komitənin balansında olan, muxtar respublikada ikinci suvarma mənbəyi kimi istifadə edilən 103 nasos stansiyasının 101-i, 891 ədəd subartezian quyusunun 824-ü istismar olunub. İl ərzində nasos stansiyalarında, onların təzyiqli boru xətlərində təmir işləri aparılıb, 17 kilometr məsafəni əhətə edən təzyiqli boru xətti təmir edilib, rayonlarda 761 ədəd subartezian quyusu əsaslı təmir olunub. Tabe təşkilatlar tərəfindən 760 metr yeni təzyiqli boru xətti çəkilib, 89 ədəd subartezian quyusuna yeni nasos quraşdırılıb, 3 ədəd subartezian quyusu bərpa edilib. Araz çayı ətrafındakı torpaqların yuyulmasının qarşısını almaq məqsədilə 3048 metr məsafədə sahilbərkitmə işi görülüb.\nGörülmüş işlərlə yanaşı, işdə buraxılan nöqsanlardan və qarşıda duran vəzifələrdən də danışan Əsgər Əsgərov cari ildə kollektivin bu vəzifələrin öhdəsindən layiqincə gələcəyinə əminliyini ifadə edib.\nNaxçıvan Muxtar Respublikası Dövlət Energetika Agentliyində də ötən ilin yekunlarına həsr olunmuş kollegiya iclası keçirilib.\nTədbiri agentliyin baş direktoru Yasin Səfərov açaraq bildirib ki, 2016-cı il ərzində muxtar respublikanın elektrik şəbəkələrinə 486 milyon 393 min 600 kilovat-saat elektrik enerjisi daxil olub. Bunun 48 milyon 477 min kilovat-saatı İran İslam Respublikasından alınıb, 79 milyon 614 min kilovat-saatı Araz Su Elektrik Stansiyasında, 10 milyon 484 min 500 kilovat-saatı Heydər Əliyev Su Anbarı üzərindəki su elektrik stansiyasında, 52 milyon 265 min 100 kilovat-saatı Biləv Su Elektrik Stansiyasında, 60 milyon 250 min kilovat-saatı “Arpaçay-1” Su Elektrik Stansiyasında, 1 milyon 707 min kilovat-saatı “Arpaçay-2” Su Elektrik Stansiyasında, 304 000 kilovat-saatı Naxçıvan Qaz-Turbin Elektrik Stansiyasında, 203 milyon 635 min kilovat-saatı Naxçıvan Modul Elektrik Stansiyasında, 29 milyon 657 min kilovat-saatı Naxçıvan Günəş Elektrik Stansiyasında istehsal edilərək elektrik şəbəkələrinə ötürülüb. İl ərzində İran İslam Respublikasına 49 milyon 520 min kilovat-saat elektrik enerjisi verilib. Hazırda İran İslam Respublikası ilə elektrik enerjisi mübadiləsi aparılır.\nQeyd olunub ki, muxtar respublikada yeni elektrik stansiyalarının tikintisi davam etdirilir. Ordubad rayonu ərazisində Araz çayı üzərində derivasiyatipli 36 meqavat güclü Ordubad Su Elektrik Stansiyasında tikinti işləri həyata keçirilir. Culfa rayonu ərazisində isə gələcəkdə külək elektrik stansiyası tikilməsinin texniki-iqtisadi əsaslandırılması üçün ölçü qurğuları quraşdırılıb, 3 aydan artıq müddətdir ki, ölçmə işləri aparılır.\nDiqqətə çatdırılıb ki, 2016-cı il ərzində muxtar respublikanın şəhər və kəndlərində 1 ədəd 35/6 kilovoltluq, 35 ədəd 10/0,4 kilovoltluq yeni transformator yarımstansiyası quraşdırılıb, 56,5 kilometr uzunluğunda 10 və 0,4 kilovoltluq yeni elektrik verilişi xətti çəkilib, 4 kilometr uzunluqda hava elektrik verilişi xətti kabel xətti ilə əvəz edilib. İl ərzində Naxçıvan, Şərur və Culfa transformator təmiri sexlərində 110 ədəd 10/0,4 kilovoltluq transformator təmir edilərək şəbəkələrə qaytarılıb.\nVurğulanıb ki, Naxçıvan şəhərində əhali abonentlərinin ev və mənzillərində ön ödənişli smartkarttipli sayğacların qoyulması işləri davam etdirilir. Ötən il ərzində 6300 ədəd belə sayğac quraşdırılıb. Eyni zamanda 2016-cı il ərzində 6,9 faiz (33561,1 min kilovat-saat) texniki itki nəzərə alınmaqla işlədicilərə dəyəri 26 468,44 min manat təşkil edən 403 312 min kilovat-saat elektrik enerjisi verilib. Elektrik enerjisi satışından 26 468,6 min manat vəsait toplanıb, enerjinin dəyərinin ödənilməsi 100,0 faiz olub.\nSonra məruzə ətrafında çıxışlar olub, işdə buraxılan nöqsanlardan və qarşıda duran vəzifələrdən danışılıb.


Məcburi köçkün müəllimədən Prezidentə təkrar müraciət » IFADETV.COM - İfadə İnformasiya Agentliyi\nTarix: 13:37 / 28 oktyabr 2019 Bölmə: Gündəm / Siyasət / Sosial\nKəlbəcər rayon sakini məcburi köçkün Almasova Adilə Eyyub qızının Azərbaycan Respublikasının Prezidenti İlham Əliyev cənablarına etdiyi müraciətini olduğu kimi dərc edirik\nSiz xalqımızın rifahının yaxşılaşması üçün böyük işlər görürsünüz. Eyni zamanda, ailə üzvləriniz də səfərbər olaraq xeyriyyə işləri ilə məşğul olurlar. Ölkəmizdə hər bir sahəyə göstərdiyiniz diqqət və qayğı üçün Sizə ailəmiz adından minnətdarlığımızı bildirir, uzun ömür, möhkəm cansağlığı arzulayırıq.\nSizə məlum edirəm ki, mən Almasova Adilə Eyyub qızı ixtisasca İngilis dili müəlliməsiyəm. Masazırda yerləşən 56-saylı məktəbdə İngilis dili müəlliməsi işləmişəm və 40-il əmək təcrübəm var. Lakin ürək xəstəliyindən əziyyət çəkdiyim üçün məcburi işdən ayrılmışam. Ailəmiz dörd nəfərdən ibarətdir. Həyat yoldaşım İdrisov Zahid Müzəffər oğlu ağır şəkər xəstəsidir və uzun müddətdir müalicə alır. Hal-hazırda ailəmlə birlikdə şəraitsiz iki otaqlı yataqxanada yaşayırıq. Ailəmizin acınacaqlı durumu barədə aidiyyatı təşkilatlara dəfələrlə müraciət məktubu ünvanlamişam . Mənim bildiyim qədər etdiyim müraciətlərin nəticəsiz qalmağının səbəbini aidiyyatı təşkilatların işə laqeyit yanaşmasında görürəm. Şəraitimizin acınacaqlı olması və xəstəliyim təhlükəli həddə çatması səbəbindən yaxın qohumlarımızın birgə dəstəyi və köməkliyi ilə 2016-ci il dekabır ayından etibarən Türkiyə dövlətində müalicə alıram.\nMöhtərəm cənab Prezident ,\nXüsusilə, ölkəmiz milli müstəqillik əldə etdikdən sonra Ümummilli Liderimiz Heydər Əliyevin dönəmində təhsil sahəsinə və təhsil işçilərinə xüsusi diqqət yetirilmişdir. Ulu Öndərimizin layiqli davamçısı olaraq millətimizin gələcəyi olan təhsil sahəsi və təhsil işçiləri hər zaman Sizin diqqət və qayğısınızı hiss etmişdir.\nYuxarıda qeyd etdiyim kimi , Sizin diqqət və qayğısınıza sığınaraq ölkəmizin təhsilində 40-il əmək təcrübəsi olan bir ziyalı müəllimə olaraq istəyirəm ki, vətənimə qayıdıb ömrümün qalan hissəsini doğma ailəmlə normal şəraitdə keçirim.\nNazirlər Kabineti tərəfindən təsdiqlənmiş “Məcburi köçkünlərin müvəqqəti yerləşdirilməsi fondunun yaşayış sahələrinin verilməsi” qaydasına əsasən və Sizə müraciətimdə qeyd etdiklərimi nəzərə alaraq ailəmizin mənzillə təmin olunması barədə köməklik etməyinizi Sizdən xahiş edirik.\n14:31 Ca sentyabr 2019 | Məcburi köçkün Füzuli rayon sakini Prezidentə müraciət etdi


Asus Vivobook X413EP-EB008 (90NB0S37-M02270) Laptop v Baku. son nesil noutbuk ucuz satışı qiyməti Bakıda\nAsus Vivobook X413EP-EB008 (90NB0S37-M02270) Laptop ən son istehsal edilən modellərdən biridir. Yüksək keyfiyyətli və uzun müddət stabil çalışmağı isə, istifadəçi üçün ideal seçimdir. Asus Vivobook X413EP-EB008 (90NB0S37-M02270) Laptop modelini Bakıda dükanımızdan sizə münasib qiymətə sifariş edə bilərsiniz. Dükanımız istər online istərsə də real olaraq satdığı hər bir texnikaya yazılı rəsmi zəmanət təqdim edir. Daha ətraflı məlumat almaq üçün dülkanımızın menecerləri ilə əlaqə saxlayın. Asus Vivobook X413EP-EB008 (90NB0S37-M02270) Laptop Bakıda ucuz satis qiymeti almaq və endirimlər üçün dükanımıza müraciət edin.